
Avaliku ürituse „Ajalugu elustub Narvas” loa taotluse rahuldamine
1. Asjaolud ja menetluse käik

20.10.2011.a. esitas MTÜ Preobraženski polk, reg. kood 80197293 Narva Linnavalitsuse Linnavara- ja Majandusametile avaliku ürituse loa taotluse.

MTÜ Preobraženski polk kavandab viia läbi 18.11.2011.a., 19.11.2011a. ja 20.11.2011 kellaajal 11.00-19.00 Narva linnas avalikkusele suunatud ürituse „Ajalugu elustub Narva“. Üritus viiakse läbi 1700a. lahingu rekonstruktsiooni vormis. Sihtgrupiks on linnaelanikud ja külalised. Eeldatav maksimaalne osavõtjate arv on 2000 inimest. Üritus on kõigile külastajatele tasuta ning alkoholi müüki ei toimu. Avaliku üritusega kaasneb kõrgendatud turvarisk
. Korra tagamiseks sõlmitakse turvateenuse osutamise leping.
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Preobraženski polk taotlus avaliku ürituse „Ajalugu elustub Narvas” läbiviimiseks. 

3.2. Avaliku ürituse korraldajaks on MTÜ Preobraženski polk, reg. kood 80197293, Energia 2a-9, Narva.

3.3. Ürituse läbiviimise kohaks on Narva Kindluse territoorium (asukohaga Peterburi mnt 2, Narva 20308)..
3.4. Avalik üritus toimub 18.11.2011.a. kell 11.00 – 19.00, 19.11.2011a. kell 15.00-19.00 ning 20.11.2011 kell 12.00-13.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4.    Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks. 

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

4.3. Korraldus jõustub seaduses sätestatud korras.

